Zakaj pa ti zamujaš? -Ne bo ti všeč.
Mi je že jasno. -Avtobus mi je ušel.
Seveda, noben ne ustavi blizu Brada.
Prespala si tam, budilka je zatajila - ali pač ne.
Nisem spala z njim. -Nekaj ...
Avtobus mi je ušel!
Nekaj je zelo narobe ali s tabo ali pa z njim.
Z njim ni nič narobe. -Si se osebno prepričala?
Melanie, iti moram. -Lažeš, kajne?
Tebi nikoli. Dobro jutro vsem!
Dobro jutro, Rebecca!
Vsi na svojih mestih? -Vsi.
Prav. Sydney, bi povedala, kaj si počela konec tedna?
Daj, Sydney. Saj nisi sramežljiva.
Zakaj moramo zmeraj povedati, kaj smo počeli, ti pa nikoli?
Prav.
Za mano je čudovit konec tedna.
Ne povejte Melanie, prav? -Kaj si počela?
Novega prijatelja sem spoznala.
Tako zabavno je spoznavati nove prijatelje, kajne?
Ja.
Si povedala staršem za novega prijatelja?
Seveda.
Staršem morate vedno vse povedati.
In jaz sem jim rekla ...
K... L... I... Č...
T... E... »Te!«
To pa poznamo. »Te.«
POKLIČITE SESTRO
Ženska, 29 let. Prvi napad pred mesecem dni.
Izgubila sposobnost govora. Blebetala kot dojenček.
Progresivno slabšanje duševnega stanja.
Vidiš? Zaradi palice vsi sklepajo, da sem pacient.
Nadeni si haljo tako kot drugi. -Nočem, da vedo, da sem zdravnik.
Veš, s takim odnosom se uprava težko strinja.
Ljudje nočejo bolnega zdravnika.
Edino pošteno. Jaz nočem zdravih bolnikov.
29-letnica ... -Ki ne more govoriti? Ta lastnost mi je všeč.
Moja sestrična je.
In tvoji sestrični ni všeč diagnoza.
Tudi meni ne bi bila.
Možganski tumor. Umrla bo. Dolgčas.
Ni čudno, da si tako priznan diagnostik.
Ničesar ti ni treba vedeti, pa ti je jasno, kaj je narobe.
Ti si onkolog, jaz zgolj ponižen infektolog.
Ja, preprost vaški dohtar.
Možganski tumorji pri njeni starosti so zelo redki.
29 je stara. Karkoli ima, je zelo redko.
Negativna je na markerje treh glavnih možganskih tumorjev.
Javni laboratoriji. Kot bi prepustil teste gimnazijcu z bučko in spatulo.
Brez družinske anamneze.
Ni tvoj stric umrl za rakom?
Po drugi strani. Ni vplivov okolja. -Kolikor veš.
In ne odziva se na obsevanje.
S temi podatki ne moreš ničesar ovreči.
Terjajo en sam odgovor: tvoja sestrična ne hodi k zasebniku?
Daj no. Zakaj bi se zabaval le mrliški oglednik?
Čemu si sploh sestavil ekipo, če je ne boš uporabljal?
Trije predobri zdravniki delajo zate in se dolgočasijo.
Lezija je.
In velika zelena reč sredi večje modre reči na zemljevidu
je otok.
Več ustvarjalnosti, prosim.
Ne bi najprej govorili s pacientko, nato pa postavljali diagnozo?
Je zdravnica? -Ne, ampak ...
Vsi ljudje lažejo. -Dr. House se nerad ukvarja s pacienti.
Nismo zato zdravniki?
Ne. Zdravniki smo, da bi zdravili bolezni.
Ukvarjanje s pacienti zdravnikom greni življenje.
Bi radi iz medicine odstranili odnose med ljudmi?
Če se ne pogovarjamo z njimi, oni ne lažejo nam in mi ne njim.
Odnosi med ljudmi so precenjeni.
Po mojem ni tumor. -Prvi letnik: ko slišiš kopita, pomisli na konja, ne na zebro.
Si v prvem letniku medicine?
Ne. Prvič, ničesar ni na tomogramu.
Drugič, če bi bil tole konj,
bi ga videl njen zdravnik in primer ne bi prišel k nam.
Diferencialna diagnoza, ljudstvo.
Če ni tumor, kdo so osumljenci? Zakaj ni mogla govoriti?
Anevrizma, kap ali kak drug ishemični sindrom.
Naredite kontrastni MR. -Creutzfeldt-Jacobova bolezen?
Nore krave? -Nore zebre.
Wernickejeva encefalopatija. -Ne. Tiamin v krvi je normalen.
Morda so se v Trentonu zmotili pri krvni sliki.
Iz »ljudje lažejo« najbrž sledi »ljudje se motijo«?
Vzemite ji še enkrat kri in jo prijavite na kontrastni MR.
Poglejmo, s kakšno zebro imamo opravka.
Pred 20 minutami bi morali biti v moji pisarni.
Res? Čudno, nobenega namena nisem imel biti v vaši pisarni.
Mislite, da nimava o čem govoriti? -O ničemer, kar bi zanimalo mene.
Plačo vam izplačujem. -Koncesijo imam.
Boste pograbili mojo palico, da ne bom odšel? -To bi bilo nezrelo.
Če ne opravljate posla, vas lahko vseeno odpustim. -Od devetih do petih sem tu.
Skoraj nobenega računa ne izstavite. -Težko leto.
Prošenj za svetovanje ne sprejemate. -Kličem nazaj. Včasih pozabim številko.
Šest let že ne izpolnjujete svojih dolžnosti v ambulanti.
Vidite? Prav sem imel. Tole me ne zanima.
Šest let po tri tedne - dobre štiri mesece ste mi dolžni.
Pet je ura. Domov grem.
Počet kaj?
Zvito.
Glejte, dr. House, edini razlog, zakaj vas ne odpustim,
je vaš sloves, ki bolnišnici še vedno koristi.
Odlično. Končno se strinjava - ne boste me odpustili.
Vašemu slovesu se slabo piše, če ne boste opravljali posla.
Ambulanta je ena vaših dolžnosti. Hočem, da jih izpolnjujete.
Toda filozof Jagger je nekoč dejal: »Ne dobiš vedno vsega, kar hočeš.«
Niste moj zdravnik. Ste vi dr. House?
Na srečo ne. Dr. Chase sem.
Dr. House je predstojnik oddelka za diagnostiko.
Zelo zaposlen je, ampak se posebej zanima za vaš primer.
V veno bomo vbrizgali gadolinij.
Razporedil se bo po možganih in služil kot kontrastno sredstvo pri slikanju.
Karkoli že je v vaši glavi, bo osvetljeno kot novoletna jelka.
Morda boste rahlo omotični. -Dr. Cameron.
Oprostite. Ustaviti vas moram. Težavo imamo.
Ukinili ste mi pooblastila! -Da. Zakaj kričite?
Nimam resonance, slikanj, laboratorijev. -Klicev izven omrežne skupine.
Če me odpuščate, me dajte v obraz! -Niti fotokopij. Še kar kričite.
Jezen sem! Pacientkino življenje tvegate.
To sta najbrž ločena argumenta. -Ne spoštujete me.
Osramotili ste me. Dokler delam tukaj, nimate zakonske ...
Naj bi me kričanje prestrašilo?
Ni mi čisto jasno, česa naj bi se bala. Še več kričanja?
Tega me ni strah.
Da me boste ranili? Mogoče tega. A mislim, da vam z lahkoto ubežim.
Pa še to: poiskala sem filozofa, ki ste ga citirali - Jaggerja.
In res je, »ne dobiš vedno vsega, kar hočeš.«
Ampak očitno »če se kdaj potrudiš, boš dobil, kar rabiš.«
Torej, ker hočete, da se ukvarjam s pacienti,
mi prepoveste ukvarjanje s pacienti?
Rada bi, da izpolnjujete dolžnosti.
Opravite MR. Popustila je.
Štiri ure ambulante na teden, dokler ne nadomestim zaostanka.
2054. Na čistem bom leta 2054.
Upam, da imaš res rad tole sestrično.
Rebecca, vem, da je notri malce utesnjujoče,
a nujno je, da povsem mirujete.
V redu, začeli bomo.
Ne počutim se dobro.
Nič hudega ni. Sprostite se.
Rebecca?
Rebecca!
Spravimo jo ven. -Verjetno je samo zaspala.
Izčrpana je. -Pred pol minute je bila klavstrofobična.
Ne spi. Ven jo spravimo. -Samo še minutko.
Če je alergična na gadolinij, bo v dveh minutkah mrtva.
Držite jo za vrat. V redu.
Koža je pepelnata.
Ne diha. 0,5 adrenalina.
Daj no.
Ne morem je predihavati.
Oteklina. Kje je kirurški pribor? -Takoj bo.
Dobra ocena.
Še danes vam bomo vzeli cevko iz grla.
Za zdaj si le odpočijte, prav?
Sem vam rekel. Ljudem ne gre zaupati.
Gotovo je vedela, da je alergična na gadolinij.
In ocenila, da ni lažjega načina, da dobi luknjo v vratu.
Če ne moremo dobiti slike, bomo dobili sto besedi.
Dejansko bi radi, da govorim s pacientko, vzamem anamnezo?
Vedeti moramo, če je za vnetni odziv kriv genetski ali okoljski dejavnik.
Mislil sem, da vsi ljudje lažejo.
Resnica se začne z lažjo.
Premisli o tem.
Saj to nič ne pomeni, kaj?
Ob 12:52 je dr. House v ambulanti. Zabeležite si, prosim.
Je tu kje televizor s kabelsko?
»Splošna bolnišnica« se začne čez osem minut.
Ni televizorja, so pa pacienti.
Jim ne moreš sama deliti aspirine? Jaz bom uredil papirje.
Tvoj prvi primer je zelo zanimiv. -Kašelj kar vztraja?
Teče iz nosa, ki je hecne barve? -Pacienta boli križ.
Nekaj takega sem zasledil v Vestniku. -Pacient je oranžen.
Po barvi? -Ne, po okusu.
Hočeš reči rumen. Zlatenica. -Hočem reči oranžen.
Kako oranžen? Verjetno ... -Prva ordinacija.
Golf sem igral, ko me je zagrabilo. Malo je bolelo, a nisem prenehal.
Naslednje jutro sem komaj vstal.
Smehljate se, iz česar sklepam, da zadeva ni tako resna.
Kaj imate? Kaj počnete?
Analgetike.
A, za vas. Zaradi noge. -Ne. Ker so slastni.
Bi enega? Križ vas bo manj bolel.
Žal je vaša težava globlja.
Žena vas vara.
Kaj? -Oranžni ste, cepec.
Nič hudega, če niste opazili sami,
a če žena ni dojela, da spreminjate barvo, je pač ne zanimate več.
Mimogrede, jeste ogromne količine korenja in vitaminskih tablet?
Od korenja ste rumeni, od niacina pa rdeči. Kupite barvice in pogruntajte.
In najemite dobrega odvetnika.
Globoko vdihni.
Mrzlo je.
Je uporabljal inhalator?
Že nekaj dni ne. Šele deset let ima.
Skrbi me, ko otroci tako pogosto jemljejo močna zdravila.
Kaj je bilo z vašo nogo?
Tudi vašega zdravnika je najbrž skrbelo glede moči zdravila.
Pretehtal je med to nevarnostjo in nevarnostjo, ko otrok ne diha.
Kisik je tako pomemben pred puberteto, se vam ne zdi?
Recimo, da vam ni še nihče razložil, kaj je astma.
Ali da ste mislili na važnejše reči, če vam je.
Ko se celice v dihalnih poteh vašega otroka vzdražijo,
izločajo snovi, ki povzročajo vnetje in zoženje dihalnih poti.
Izloča se več sluzi, sluznica se začne luščiti.
Steroidi pa ...
Steroidi ustavijo vnetje.
Večkrat, ko se to zgodi ...
Kaj? Večkrat ko se zgodi, kaj?
Saj ni važno. Če ne zaupate steroidom, ne zaupajte zdravnikom.
Pred štirimi leti mi je umrla mama.
Srčni infarkt. Oče si je zlomil hrbtenico med gradnjo ...
House je. Nujno je. Oprostite.
Niste mogli potrkati?
Steroidi. Dajte ji steroide. Visok odmerek prednizona.
Bi radi dokazali možganski vaskulitis?
Vnetje možganskih žil je izjemno redko, sploh pri njeni starosti.
Kot tudi rak. Sedimentacija je povišana. -Rahlo.
To lahko pomeni marsikaj. Če sploh kaj.
Saj vem. Ni razloga, zakaj bi pomislil na vaskulitis.
Razen, da je možen.
Če so žile vnete, je videti enako kot na sliki iz Trentona,
povišan tlak pa povzroči nevrološke simptome.
Te diagnoze ne moremo postaviti brez biopsije. -Seveda lahko.
Zdravimo jo. Če se izboljša, vemo, da smo imeli prav.
In če nismo imeli prav? -Izvemo nekaj drugega.
Zakaj steroidi?
Del zdravljenja so.
Niste imeli dosti obiskov.
Nimate fanta? -Trije zmenki.
Tudi jaz ne bi bila ob njem, če bi ves dan bruhal.
Služba? Gotovo imate prijatelje iz službe.
Skorajda vsi, ki so mi všeč, so stari pet let.
Sestra pravi, da me ne boste več obsevali.
Poskusili bomo z drugačno terapijo.
Od kod prihaja vaša družina? -Steroidi niso zamenjava za obsevanje.
Rezultati testov niso bili dokončni.
Zdravimo vam vaskulitis.
To je vnetje krvnih žil v možganih.
Torej ni tumor?
Nimam tumorja?
Resnico bi ji morala povedati. Samo ugibamo.
Hvala. Če ima House prav, ni škode.
Sicer pa sem dala umirajoči ženski nekaj dni upanja.
Lažnega. -Če bi imeli na zalogi kaj drugega, bi dobila drugega.
Zakaj vohate Billyjeve hlače?
Saj jih ne. -Tako je bilo videti.
Tla sem vohal.
Imate v razredu kako žival?
Ne. Imeli smo miško, pa je Carly padla knjiga nanjo.
Nemarno.
Bi jo povohali? -Ne. Z vonjem iščem plesen.
Ne bi je povohal.
Lahko povohate našo papigo. -Rekla si, da nimate živali v razredu.
Papiga je ptica.
Papige so glavni vir psitakoze.
Ni kriva papiga.
Psitakoza lahko vodi v živčne motnje in nevrološke zaplete.
Koliko otrok je v razredu? -Dvajset.
Koliko jih je bolnih doma? -Noben, ampak ...
Noben. Torej misliš, da petletniki bolje skrbijo za higieno kot vzgojiteljica?
Si preiskal njen dom? -V Trentonu živi.
Zjutraj grem lahko k njej in jo prosim za ključ.
Bi policija prosila za dovoljenje za pregled kraja zločina?
Ne gre za kraj zločina. -Kaj pa če v kleti prideluje amfetamine?
Vzgojiteljica v vrtcu je. -In če bi bil jaz v tem vrtcu, bi ji nadvse zaupal.
Prav. Pokažem ti »na primer«.
Tista gospa,
ki ti je naredila sendvič ...
Njene oči so videti steklene. Si opazil?
V bolnišnici imamo pravilo, da bolan ne hodiš v službo.
A če zaslužiš 8 dolarjev na uro, vsaka ura pride prav, kajne?
In znak na stranišču pravi, da si morajo zaposleni umivati roke,
a ne verjamem, da je nekomu, ki si briše smrkelj v rokav, kaj prida mar za čistočo.
Kaj torej praviš - naj ji zaupam?
Preglej pacientkin dom, išči kužnine, smeti, zdravila.
Ne morem kar vdreti v neznano hišo. -Nisi tako prišel k Felkerjevim?
Ja, saj vem.
Tajni podatki. Šestnajst let si imel. Bila je neumna napaka.
Tvoj učitelj telovadbe je gobezdalo. Zahvali se mu kdaj.
Zahvalim naj se mu?
Potreboval sem nekoga, ki pozna zakone ulice.
Ki ve, kdaj ga vlečejo za nos. Ki zna vleči za nos. -Tožiti bi vas moral.
Težko tožiš nekoga, da te je po krivici zaposlil.
Lahko pa tožim, če me odpustite, ker nočem vdreti v neznano hišo.
VROČI LJUDJE POMLADI
Malce raziskujem. Niso ljudje izjemni?
Zakaj dajete Adlerjevi steroide?
Ker je moja pacientka. To počnemo z njimi - zdravila jim dajemo.
Zdravil se ne predpisuje na podlagi ugibanj.
Vsaj od Mengeleja naprej ne.
Z nacistom me primerjate? Zvito.
Ustavila bom terapijo.
Pacientka je moja. -Bolnišnica pa moja.
Ni zbolela zaradi mene.
Ne delam poskusov. Teorijo imam, kaj ji je.
Brez dokazov. -Nikoli ni dokazov.
Pet zdravnikov postavi pet različnih diagnoz na podlagi istih dokazov.
Nobenih dokazov nimate.
In vsi smo nevedni? Kako to, da naj bi imeli vi vedno prav?
Saj nimam. Le težko delujem z nasprotno predpostavko.
Zakaj se tako bojite narediti napako?
Ker sem zdravnica. Ko delamo napake, ljudje umirajo.
Dajte no.
Včasih smo bili invalidi deležni več spoštovanja.
V bistvu ni res.
Kako se počutite? -Veliko bolje, hvala.
Ste vi dr. House? Mislila sem, da je moški ...
Ne.
Ne jejte preveč in prehitro.
Recite mu hvala v mojem imenu. -Jasno.
Naj prekinem terapijo, šefica?
Srečo ste imeli.
Fino, kaj?
V redu, še enkrat.
Dobro.
Bom kdaj spoznala dr. Housa?
Morda v kinu ali na avtobusu.
Je dober človek?
Dober zdravnik je.
Si lahko eno brez drugega?
Ti ni treba imeti rad ljudi? -To je dobra motivacija.
Nekaj drugega je opazil.
Čutite tole, na obeh straneh?
Stisnite. Močneje. V redu.
Vaš prijatelj je, ne?
Je.
Vas ima rad?
Mislim, da. -Niste prepričani?
Dr. House pogosto pravi: »Vsi ljudje lažejo.«
Ni važno, kaj govorijo. Važno je, kaj storijo.
Ja. Ima me rad.
Ničesar ne vidim.
Ničesar ... ne vidim.
Pomoč, prosim!
Prsni koš vas bo nekaj časa bolel.
Z elektrošokom smo vam morali obuditi srce.
Lahko razporedite sličice v smiselno zgodbo?
Ni jih znala sestaviti.
Je možno, da je poškodba vzrok pomanjkanja kisika med napadom?
Ne, pet minut kasneje sva ponovila preizkus. Takrat ni imela težav.
Spremenjeno duševno stanje se pojavlja v presledkih, kot nesposobnost govora.
In kaj zdaj?
Zadnji simptomi kažejo, da se zajeda vse globlje v podaljšano hrbtenjačo.
Kmalu ne bo mogla hoditi.
Nato bo trajno oslepela, odpovedal ji bo center za dihanje.
Koliko časa imamo?
Če je tumor, mesec ali dva. Če je infekcija, par tednov.
Če je vzrok vaskularen, bo še najhitreje - kak teden.
Ustavimo vso terapijo.
Še vedno mislim, da je tumor. Vrnimo se k obsevanju.
Na obsevanje ni bilo odziva.
Morda smo videli odziv šele, ko je jedla steroide. -Ne, tumor ni.
Steroidi so nekaj naredili. Le ne vem, kaj.
Torej ne storimo ničesar? Bomo gledali, kako umira?
Ja, gledali bomo, kako umira. Točneje, kako hitro umira.
Rekel si, da ima vsaka diagnoza svoj časovni okvir.
Opazujmo, kako hitro umira, in vedeli bomo, katera je prava.
In takrat bo morda že prepozno za ukrepanje.
Gotovo lahko kaj storimo. Kaj več, kot da gledamo, kako umira.
Nimam predlogov. Pa vi?
Prasec.
Cameron. Rabim te za nekaj ur. -Kaj pa je?
Ko vlamljaš v tujo hišo, je bolje, če je s tabo belka. -V hišo Adlerjeve?
Zakaj je ne bi prosila za ključe? -Kaj pa če v kleti prideluje amfetamine?
Pogosto sem utrujen.
Je še kak razlog, zakaj mislite, da trpite za kronično utrujenostjo?
Ni to nekako definicija te bolezni? -To je nekako definicija staranja.
Nekaj glavobolov je bilo, blaga vročina. Včasih slabo spim in se težko zberem.
Razen takrat, ko iščete podatke o tem na internetu.
Morda imam fibromialgijo.
Odlična diagnoza.
Imate zdravilo zanjo? -Veste kaj, menda ga res imam.
36 tablet Vicodina in za dolar drobiža.
Ordinacija dve.
House ne verjame v pretveze.
Življenje je prekratko in preboleče, zato vedno pove, kar misli.
V smeteh ni nič zanimivega.
»Povem, kar mislim« je le drug izraz za »Sem krete...«
Če hočeš, da te cenimo zgolj zaradi zdravniškega znanja,
morda ne bi smel vlamljati v hiše.
16 let sem imel.
Za klope ne vem, a njen pes ima zagotovo bolhe.
Jaz do 17. leta nisem imela kartoteke.
Res?
Očitno nisi odraščala v moji soseski.
Saj res. Ukradel si štruco kruha in nahranil stradajočo družino, ne?
Vedno malicaš, ko vlamljaš?
Naj spoštujem njihovo hrano bolj kot predvajalnik DVD-jev?
Bi malo? -Ne.
Boš lačna, dokler pacientka ne umre?
Ne. -Veš kaj?
Po stoletjih suženjstva, desetletjih boja za enakopravnost,
in, še huje, meniškem življenju ter povprečni oceni čez 9,
se ti ne zdi malo gnusno, da dobim eno boljših služb v državi zaradi prestopništva?
Jedla bova, potem pa strgala preprogo.
Na Hopkinsa si hodil, kajne?
Ja.
Na boljšo šolo kot jaz torej. In boljše ocene si imel.
Zakaj si ti dobila službo?
Si zabodla koga med pretepom?
Nič.
Ni tumor. Prehitro ji gre na slabše.
Ne more več vstati. -Nič strupov? Nobenih zdravil?
Ničesar, kar bi pojasnilo simptome.
Nevrološke težave v družini?
Težko rečem na podlagi njenega spodnjega perila.
Rekel si »ničesar, kar bi pojasnilo simptome«.
Si našel kaj, kar ne pojasni simptomov?
Dr. Wilson vas je ukanil v zdravljenje te pacientke.
Adlerjeva ni njegova sestrična.
Dajte no mir. Vprašajte njo. Se lahko vrne...
Ni Židinja. -Rachel Adler ni Židinja?
Šunko sem jedel pri njej doma.
Dr. Foreman, veliko Židov ima nežidovske sorodnike, in večina nas ne živi košer.
Gimnazijo lahko narediš brez znanja o Židih, toda medicino?
No, morda je Židinja, zagotovo pa ni vaša sestrična.
Kaj res? Če ni tale ...
Niti njenega imena ne poznate. Rekli ste Rachel. Rebecca je.
Da. Res je Rebecca.
Jaz ji pravim Rachel.
Cepec! -Glej, saj ...
Ne ti. On.
Rekel si, da nisi ničesar našel. -Vse, kar sem našel, je bilo ...
Šunko si našel. -In?
Kjer je šunka, je svinjina.
Kjer je svinjina, je nevrocisticerkoza.
Trakulja? Črva ima v glavi?
Ustreza. Lahko jo ima že leta. Nisem pomislil ...
Milijoni jedo šunko vsak dan. Hud skok je do trakulje.
Prav, gospod nevrolog, kaj se zgodi, če damo steroide bolniku s trakuljo?
Stanje se jim rahlo izboljša, nato pa poslabša.
Tako kot pri Rebecci Adler.
V tipičnem primeru svinjina ni dovolj prekuhana
in požrete žive ličinke trakulje.
Te imajo kaveljčke,
zgrabijo steno črevesja, živijo, rastejo, se razmnožijo.
Razmnožijo? Ena lezija je, pa še ta daleč od črevesja.
Ker tole ni tipičen primer.
Trakulja lahko proizvede dvajset do trideset tisoč jajčec dnevno.
Uganite, kam gredo? -Ven.
Ne vsa.
V nasprotju z ličinko lahko jajčece predre črevesno steno in pride v krvni obtok.
In kam gre krvni obtok? -Po vsem telesu.
Dokler je zdravo, imunski sistem sploh ne ve, da obstaja.
Črvič se ogradi, njegovi izločki izničijo imunski odziv in nadzirajo pretok.
V bistvu je prav lepo.
Dokler je zdravo. Kaj torej storimo?
Pokličemo živinozdravnika, naj pozdravi parazitka?
Prepozno je za to. Umira.
In takrat parazit izgubi sposobnost nadziranja gostiteljeve obrambe.
Imunski sistem se prebudi, napade trakuljo in vse začne otekati.
Kar je zelo slabo za možgane.
Še vedno je lahko sto drugih vzrokov.
Eozinofilci so bili normalni.
Le v 30 % primerov niso. -Kar ne dokazuje ničesar.
Ne, ne, ne. Kaj ne vidite? Ustreza. Popolno je. Vse razloži.
A ničesar ne dokaže. -Dokažem lahko z zdravljenjem.
Ne moreš.
Pravkar sem bil pri njej. Noče več zdravljenja.
Noče več eksperimentov. Domov bi rada šla, umret.
Naju pustite sama, prosim?
Ime mi je dr. House.
Lepo vas je spoznati.
Neumni ste.
Trakuljo imate v možganih.
Ni prijetno, a če ne storimo ničesar, boste do konca tedna mrtvi.
Ste trakuljo dejansko videli?
Ko ozdravite, lahko vidite moje diplome.
Tudi v vaskulitis ste bili prepričani.
Zdaj ne morem hoditi in plenico nosim.
Kaj bo povzročilo to zdravljenje?
Ne gre za zdravljenje. Za ozdravitev gre.
A ker je možno, da se motim, bi vi raje umrli.
Zaradi česa ste invalid?
Infarkt sem imel.
Srčni napad?
Infarkt je posledica zastoja pretoka krvi.
V srcu je to srčni napad, v pljučih pljučni embolizem,
v možganih možganska kap. Moj je bil v mečnih mišicah. -Se ni dalo česa storiti?
Marsikaj bi se dalo storiti, če bi postavili pravilno diagnozo.
Toda edini simptom je bila bolečina.
Malo ljudi izkusi smrt lastnih mišic.
Ste mislili, da umirate?
Upal sem, da umiram.
Torej se skrivate v pisarni, ne hodite k bolnikom,
ker vam ni všeč, kako vas ljudje gledajo.
Življenje vas je ogoljufalo, zato se boste svetu maščevali.
Zame pa hočete, naj se borim.
Zakaj?
Zakaj mislite, da sem toliko boljša od vas?
Se bojite, da bi bili taki kot jaz?
Umrla bi rada s kančkom dostojanstva.
Take smrti ni.
Telesa nehajo delovati. Včasih pri devetdesetih, včasih že pred rojstvom.
A vedno se zgodi, in nič dostojanstva ni v tem.
Vseeno je, ali lahko hodite, vidite, si brišete rit. Vedno je grdo. Vedno.
Živimo lahko dostojanstveno. Umremo nikoli.
Brez zdravljenja.
Morda lahko dobimo sodni odlok, izničimo njene želje,
trdimo, da ni sposobna sprejeti take odločitve.
Kar ne drži.
Lahko bi trdili, da zaradi bolezni ni več razumna, ne?
Kar ni tako redko. -Tokrat se ni zgodilo.
Ne bo šel preko nje. Zdaj mu je več kot le primer.
Spoštuje jo.
Torej jo boš iz spoštovanja pustil umreti?
Rešil sem primer. Svoje sem opravil.
Vsak pacient hoče dokaz.
Ne izdelujemo avtov.
Ne dajemo garancij.
Mislim, da lahko dokažemo trakuljo.
Neinvazivno. Povsem varno.
Nisem povsem prepričan, a ... -Ja, ja. Izdavi že, zavraga.
Ste že videli trakuljo na rentgenskem posnetku?
Na starem, dobrem, stoletnem, nekontrastnem rentgenu?
Prižgejo se kot šibre, kot na kontrastni resonančni sliki.
Kar je enako kot tomogram, ki smo ga naredili, pa ni dokazal ničesar.
Trakuljina cista ima enako gostoto kot možganski likvor.
V glavi ne bomo videli ničesar.
Toda Chase ima prav. Slikajmo jo z rentgenom.
Ampak ne možgane. Slikajmo ji nogo.
Trakulje ljubijo mečne mišice. Zagotovo ima eno tudi v nogi.
Mirujte, Rebecca.
Tole tukaj
je ličinka trakulje.
Torej, če jo imam v nogi, jo imam tudi v glavi?
Bi radi garancijo?
Tam je. Verjetno že šest do deset let.
Jih imam še več? -Verjetno.
To je dobra novica.
Kaj bomo zdaj? -Zdaj vas začnemo zdraviti.
Albendazol.
Dve tabletki? -Ja. Vsak dan, vsaj mesec dni, z obrokom.
Dve tabletki? -Ja.
Možni stranski učinki so trebušne bolečine, slabost, glavobol, omotičnost, vročina
in izguba las.
Verjetno vas bomo silili v jemanje tablet, tudi če se pojavijo vsi.
Zakaj ste me najeli?
Je to pomembno? -Težko je delati za nekoga, ki te ne spoštuje.
Zakaj? -Retorično vprašanje?
Ne. Le zdi se tako, ker si ne domislite odgovora.
Je sploh važno, kaj si mislim?
Cepec sem. Važno je samo to, kar si mislite vi. Boste zmogli svoje delo?
Najeli ste črnca, ker ima mladostniško kartoteko. -Ni res.
Ni stvar v rasi.
Nisem videl črnca.
Videl sem zdravnika z mladostniško kartoteko.
Chasea sem najel, ker me je poklical njegov očka.
In vas sem najel,
ker ste izjemno čedni.
Najeli ste me, da bi mi zlezli v hlačke? -Je to res tako šokantno?
Sploh pa nisem rekel tega.
Ne, najel sem vas, ker ste privlačni.
Tako je, kot bi imel v veži lepo umetnino.
V vrhu svojega letnika sem bila. -A ne na vrhu.
Stažirala sem na kliniki Mayo. -Ja, zelo dobra kandidatka ste bili.
Vendar ne najboljša. -Vas to razburja? Res?
Da ste bili najeti zaradi genov za lepoto in ne zaradi genov za inteligenco?
Trdo sem delala, da sem danes tu.
Pa vam ne bi bilo treba.
Ljudje izbirajo poti, na katerih dobijo največ za najmanj truda.
To je zakon narave. Vi mu kljubujete. Zato sem vas najel.
Lahko bi dobili bogatega moža. Lahko bi bili manekenka.
Lahko bi se le pojavili, pa bi vam podarjali dobrote. Kup dobrot.
Toda ne. Pot ste zmogli na lastnih prelestnih nogicah. -Naj bi mi to laskalo?
Lepotice ne študirajo medicine,
razen če so ranjene prav toliko, kot so lepe.
Vas je zlorabljal član družine?
Ne. -Spolni napad?
Ne!
A nekako ste ranjeni, kajne?
Iti moram.
Sledil sem ji.
Nisem mogel pozabiti zdravnikovih besed.
Rekla sem vam, ne menite se zanj. Idiot je. -Oranžen sem bil!
Nočem vedeti, kaj ste izvedeli. -Vam je vseeno?
Vaša zdravnica sem.
Dobri ste do mene in do moje bolnišnice. Seveda mi ni vseeno.
Toda tale pogovor se bo težko končal dobro zame.
Ali vas žena res vara, ali pa vas ne vara
in ste prišli sem upravičeno zahtevat, naj ga odpustim.
Tega ne morem. Tudi če izgubim vaš denar.
Pesjan je najboljši zdravnik, kar jih imamo.
Se počutite bolje?
Ne pritožujem se.
Kot veste, ima naša bolnišnica določena pravila.
Veste pa tudi, da jih večkrat spregledamo.
A tole bo malce preočitno, razen če nam pomagate.
Če vas kdo vpraša, imate enajst hčera in pet sinov.
Živjo! Glej, kdo je tukaj!
Lepo vas je videti. Pogrešala sem vas.
Je to zame? Prelepo je.
VESELI SMO, DA NISTE MRTVI.
Vse vas imam rada.
Hotela sem se zahvaliti dr. Housu, pa ni več prišel naokrog.
Ozdravil vas je. Vi njega niste.
Zdaj pa hočem objem in poljub od vsakega od vas! Takoj!
Tako. -Trenutek.
Spreobrnjena je.
Rekel si, da je tvoja sestrična.
Zakaj si lagal?
Zato, da si prevzel primer.
Lagal si prijatelju, da si rešil neznanko. Se ti ne zdi to malo narobe?
Mi ti nisi nikoli lagal?
Jaz ne lažem.
Saj res.
Zakaj počnemo te stvari? -Ker smo zdravniki.
Če delamo napake, ljudje umirajo.
Dr. House? Pacienta imate.
Prišel je po nove tablete.
Imaš kaj drobiža?
Priredba: gapEEEcar